# Разин Андрей Владимирович

Разин Андрей Владимирович (23 октябрь 1973 йыл) — Рәсәй хоккейсыһы һәм тренеры. Рәсәйҙең атҡаҙанған спорт мастеры. Үҙәк һөжүмсе позицияһында уйнаны, әлеге ваҡытта Континенталь хоккей лигаһындағы «Северсталь» хоккей клубының баш тренеры.

# Разин Андрей Владимирович
## Биографияһы

Андре́й Влади́мир улы Ра́зин 1973 йылдың 23 октябрендә Тольятти ҡалаһында тыуған.
Хоккей менән 5 йәштән шөғөлләнә башлай. Тәүге тренеры — Александр Коновалов. Һамар ҡалаһындағы «ЦСК ВВС-Маяк» хоккей клубы өсөн сығыш яһай, 1992 йылдан Тольятти ҡалаһының «Лады» хоккей клубының төп составына саҡырыла башлай. 1994 йылда, Милләт-ара хоккей лигаһының чемпионатында һәм кубогында еңгән "Лада"ның чемпион миҙгеленән һуң, магнитогорскиҙың «Металлург» хоккей клубына күсә. 1996 йылда "Металлург"тың төп составында уйнмағанға күрә Һамар ҡалаһының ЦСК ВВС клубына күсә. Әммә бер йылдан уҡ кире Магнитогорскка ҡайта. Шунда ул ваҡыт үтеү менән Рәсәй һәм хоккей евролигаһы чемпиондары кубогын һәм чемпиондар исемен яулап, команданың мөһим уйынсыларҙың береһенә әйләнә(2000 йылда финал уйынында Разиндың дубле «Металлург» командаһына Евролигала икенсе чемпионлыҡты һәм Европа суперкубогы яулаусылары исемен килтерә).
2000 йылда Карьяла кубогында Рәсәй йыйылма командаһында тәүге тапҡыр уйнай. 2001 йылда донъя чемпионатында ҡатнаша. Шунда «Металлург» буйынса партнёрҙары Рәүил Гусманов һәм Александр Гольц менән бер звенола уйнап, ул 7 уйында 7 (3+4) мәрәй йыя.
2001 йылда мәскәүҙең «Динамо» хоккей клубына күсә. 2002 йылда донъя чемпионатына әҙерләнгән ваҡытта йәрәхәтләнә, әммә йыйылма команданың составына инә һәм турнирҙа бер уйында уйнамайынса команда менән бергә донъя чемпионатының көмөш миҙалсыһы була.
2003 йылда ЦСКА-ға күсә, аҙаҡтан «Авангард», шунан тағы ла магнитогорскиҙың «Металлург», Тверь ҡалаһындағы МВД хоккей клубтарында уйнай. 2007 йылдың февраль айында Юғары лигала уйнаған «Химик» хоккей клубына ҡушыла. 2006/07 йылдар миҙгеле тамамланыуы менән уйынсы карьераһын ҡалдыра.

# Разин Андрей Владимирович
## Статистика

| | | | Даими миҙгел | Даими миҙгел | Даими миҙгел | Даими миҙгел | Даими миҙгел | Плей-офф | Плей-офф | Плей-офф | Плей-офф | Плей-офф |
| Миҙгел | Команда | Лига | У | Г | П | М | Штр | У | Г | П | М | Штр |
| 1990-91 | Маяк | Икенсе | 2 | 0 | 2 | 2 | 0 | — | — | — | — | — |
| 1991-92 | Маяк | Икенсе | 42 | 15 | 16 | 31 | 26 | — | — | — | — | — |
| 1991-92 | Лада | БДБ | 7 | 0 | 0 | 0 | 2 | — | — | — | — | — |
| 1992-93 | ЦСК ВВС-Маяк | Юғары | 29 | 8 | 7 | 15 | 12 | — | — | — | — | — |
| 1992-93 | Лада | МХЛ | 15 | 1 | 2 | 3 | 0 | 1 | 0 | 0 | 0 | 0 |
| 1993-94 | Лада | МХЛ | 15 | 1 | 1 | 2 | 8 | 5 | 0 | 1 | 1 | 4 |
| 1994-95 | Металлург Мг | МХЛ | 49 | 11 | 14 | 25 | 12 | 7 | 3 | 2 | 5 | 16 |
| 1995-96 | Металлург Мг | МХЛ | 40 | 6 | 11 | 17 | 28 | 4 | 0 | 0 | 0 | 2 |
| 1996-97 | ЦСК ВВС | РСЛ | 32 | 7 | 8 | 15 | 12 | 2 | 0 | 1 | 1 | 2 |
| 1997-98 | Металлург Мг | РСЛ | 46 | 6 | 33 | 39 | 12 | 10 | 3 | 5 | 8 | 4 |
| 1998-99 | Металлург Мг | РСЛ | 39 | 7 | 25 | 32 | 14 | 16 | 4 | 3 | 7 | 6 |
| 1999-00 | Металлург Мг | РСЛ | 27 | 11 | 9 | 20 | 8 | 12 | 3 | 2 | 5 | 4 |
| 2000-01 | Металлург Мг | РСЛ | 44 | 16 | 31 | 47 | 80 | 12 | 7 | 6 | 13 | 20 |
| 2001-02 | Динамо Мск | РСЛ | 51 | 11 | 32 | 43 | 96 | 3 | 2 | 2 | 4 | 0 |
| 2002-03 | Динамо Мск | РСЛ | 40 | 9 | 28 | 37 | 55 | 5 | 1 | 3 | 4 | 24 |
| 2003-04 | ЦСКА | РСЛ | 57 | 10 | 43 | 53 | 70 | — | — | — | — | — |
| 2004-05 | Авангард | РСЛ | 20 | 2 | 5 | 7 | 10 | — | — | — | — | — |
| 2004-05 | Металлург Мг | РСЛ | 32 | 5 | 9 | 14 | 18 | 5 | 1 | 2 | 3 | 14 |
| 2005-06 | ХК МВД | РСЛ | 4 | 0 | 2 | 2 | 0 | — | — | — | — | — |
| 2006-07 | Химик | Юғары | 3 | 2 | 1 | 3 | 0 | 12 | 5 | 11 | 16 | 2 |
| Бөтәһе СНГ, МХЛ һәм Суперлигала | Бөтәһе СНГ, МХЛ һәм Суперлигала | Бөтәһе СНГ, МХЛ һәм Суперлигала | 518 | 103 | 253 | 356 | 425 | 82 | 24 | 27 | 51 | 96 |

# Разин Андрей Владимирович
## Бүләктәре һәм ҡаҙаныштары

* Донъя чемпионатының көмөш миҙалсыһы (2002).
* Хоккей буйынса Евролига чемпионы (1999, 2000).
* Европа суперкубогы яулаусыһы (2000).
* Рәсәй чемпионы (1999, 2001).
* Милләт-ара хоккей лигаһының кубогы яулаусыһы һәм чемпионы (1994).
* Рәсәй чемпионатының көмөш миҙалсыһы (1998).
* Милләт-ара хоккей лигаһының (1995) һәм Рәсәй (2000) чемпионы.
* Рәсәй кубогы яулаусыһы (1998).
* Рәсәй чемпионатының иң күп мәрәй йыйған уйынсы (2001).
* «Алтын сәкән» призының хужаһы (Рәсәй чемпионатының иң ҡиммәтле уйынсыһы) (2001).
* «Алтын шлем» призының хужаһы (2001, 2002).
* Суперлига бөтә йондоҙҙары уйындарында ҡатнаша (2001, 2002, 2003).

# Разин Андрей Владимирович
## Тренер карьераһы

Хоккейсы карьераһын тамамлағас балалар һәм юниорҙар командаларының тренеры һәм хоккей агенты булып эшләй. 2012 йылдың 8 ноябренән 2012/13 йылдар миҙгеленең аҙағына тиклем Юғары хоккей лигаһында ҡатнашҡан «Кристалл» командаһын етәкләй. 2013 йылдың 4 декабрендә Ижевск ҡалыһының «Ижсталь» хоккей клубының баш тренеры була.
2015 йылдың 2 апрелендә Братина кубогы ярымфиналының өсөнсө уйынында икенсе период барышында Разин Тверь хоккей клубының баш тренеры менән Алексей Ждахин менән һуғыша. Ике тренерҙы ла уйын аҙағына тиклем боҙҙан ҡыуалар. Аҙаҡтан ике тренерға өс уйын дауамында булған дисквалификация һалалар. Шуның өсөн Разин «Торосҡа» ҡаршы финалдың ике тәүге уйынын үткәрә. Разиндың командаһы 2:4 иҫәбе менән финалда еңелә.
Андрей Разин 2015 йылдың апрелендә, юғары хоккей лигаһында миҙгел тамамланғас, Континенталь хоккей лигаһында сығыш яһаған «Автомобилист» хоккей клубына эшләргә күсә. Команда менән Разин конференцияла етенсе урында урынлашалар. Плей-офф уйындарының тәүге раундында «Автомобилист» алты уйында магнитогорскиҙың «Металлург» хоккей клубына отола.
Яңы миҙгелдә «Автомобилист» үҙенең уйынын таба алмай йонсой. Баш тренер, уйынсылар һәм клуб етәкселеге араһында бик һорауҙар тыуа. Шунан Ҡазандан «Аҡ Барс» хоккей клубына 5:0 иҫәбе менән отолғас, 31 октябрҙә Разин вазифаһынан бушатылды. Андрей үҙе был турала ҡыуанысын белдерҙе. 2016 йылдың 10 декабрендә Андрей Разин Ханты-Мансиҙан «Югра» хоккей клубында Андрей Соколовты алмаштыра.
2017 йылдың 11 май көнөндә Андрей Разин Словакия чемпионатындағы «Попрад» хоккей клубының тренер-консультант вазифаһын башҡара башлай. 2017 йылдың 28 декабрендә Андрей Разин Владивостоктан «Адмирал» хоккей клубының баш тренеры итеп 2019/2020 йылдар миҙгеле тамамланғасыға тиклем контракт төҙөй. Әммә 14 ғинуарҙа, «Адмирал» баш тренеры булараҡ биш уйындан һуң, Андрей Разин команданан контракт буйынса гарантиялар бирелмәгәнгә китә.
2018 йылдың 28 ноябрендә Андрей Разин Череповецк ҡалаһынан «Северсталь» хоккей клубы менән миҙгел аҙағына тиклем контракт төҙөй. Яңы тренер килгәндә команда Көнбайыш конференцияһында һуңғы урында була. Разин етәкселегендә «Северсталь» КХЛ даими чемпионатында рәттән 7 осрашыуҙа еңеү яулай — был команданың КХЛ тарихында яңы рекорды. Череповец командаһы Андрей Разин менән ике урынға күтәрелә һәм бик матур уйындар күрһәтә. 2019 йылдың 9 апрелендә тренер клуб менән бер йылға яңы килешеү төҙөйҙәр. Разинға 2019/2020 йылдар миҙгелендә Евгений Михалкевич, Андрей Карпин һәм Александр Гольц ярҙам итә, тип иғлан ителә.

# Разин Андрей Владимирович
## Тренер карьераһы
### Статистика (баш тренер)

    Һуңғы яңыртыу: 2019 йылдың 23 июлендә
| Команда | Турнир-миҙгел | Даими миҙгел | Даими миҙгел | Даими миҙгел | Даими миҙгел | Даими миҙгел | Даими миҙгел | Даими миҙгел | Даими миҙгел | Плей-офф | Плей-офф | Плей-офф | Плей-офф |
| Команда | Турнир-миҙгел | У | Еңеү | ӨВ/БС еңеү | ӨВ/БС еңелеү | Еңелеү | М | % | Һөҙөмтә | У | Еңеү | Еңелеү | Һөҙөмтә |
| Кристалл | ЮХЛ 2012-13 | 32 | 13 | 3 | 4 | 12 | 49 | 51.0% | Лигала 21-се | үтә алманылар | үтә алманылар | үтә алманылар | үтә алманылар |
| Ижсталь | ЮХЛ 2013-14 | 24 | 6 | 4 | 7 | 7 | 33 | 45.8% | Лигала 19-сы | үтә алманылар | үтә алманылар | үтә алманылар | үтә алманылар |
| Ижсталь | ЮХЛ 2014-15 | 52 | 26 | 6 | 5 | 15 | 95 | 61.5% | Лигала 2-се | 17 | 14 | 6 | Финал |
| Автомобилист | КХЛ 2015-2016 | 60 | 21 | 9 | 11 | 19 | 92 | 51.1% | Лигала 14-се | 6 | 2 | 4 | Конференция сирекфиналы |
| Автомобилист | КХЛ 2016-2017 | 27 | 11 | 4 | 2 | 14 | 31 | 38.2% | Лигала 25-се | Команданан китә | Команданан китә | Команданан китә | Команданан китә |
| Югра | КХЛ 2016-2017 | 20 | 6 | 1 | 4 | 9 | 24 | 40% | Лигала 25-се | үтә алманылар | үтә алманылар | үтә алманылар | үтә алманылар |
| Адмирал | КХЛ 2017-2018 | 5 | 3 | 0 | 1 | 1 | 10 | 66.7% | Лигала 21-се | Команданан китә | Команданан китә | Команданан китә | Команданан китә |
| Северсталь | КХЛ 2018-2019 | 29 | 9 | 6 | 1 | 13 | 31 | 53.5% | Лигала 22-се | үтә алманылар | үтә алманылар | үтә алманылар | үтә алманылар |
| Северсталь | КХЛ 2019-2020 | | | | | | | | | | | | |

# Разин Андрей Владимирович
## Шәхси тормошо

Андрей Разиндың Татьяна исемле ҡатыны бар.